钦定古今图书集成/明伦汇编/官常典/第523卷 > 也速台儿
## 钦定古今图书集成/明伦汇编/官常典/第523卷 > 也速台儿

按《元史艾貌传》：“艾貌子也速台儿，从讨阿蓝荅、浑都
海，征李璮，伐宋，累功授管军总把。至元十四年，从攻
福建兴化，招古田等处民五千馀户，以功陞武略将
军、千户，赐金符，又招手号新军二千五百馀人，升宣
武将军、总管，赐虎符。有旨征日本，也速台儿愿效力赐以弓矢，进怀远大将军、万户。二十年，授泰州万户”
府达鲁花赤。二十三年，迁昭勇大将军、钦察亲军都
指挥使。二十四年，从征乃颜有功。明年，卒。后赠金吾
卫上将军，追封成武郡公，谥显敏。